
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


27 Ιουνίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 2481 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθιέρωση εργασίας πέραν από τις ώρες υποχρε¬ 
ωτικής απασχόλησης σε υπαλλήλους του Ελεγκτι¬ 
κού Συνεδρίου. 

2 Σύσταση Συμβουλίου Επιλογής Προϊσταμένων 
(Σ.Ε.Π.) του Υπουργείου Περιβάλλοντος και Ενέρ- 
γειας (ΥΠΕΝ). 

3 Συμπλήρωση του Κανονισμού Εκπαίδευσης των 
Δημοσίων Σχολών Εμπορικού Ναυτικού Σωστι¬ 
κών και Πυροσβεστικών Μέσων (ΔΣΕΝ/ΣΠΜ). 

ΔΙΟΡΘΩΣΕΙΣ ΣΦΑΛΜΑΤΩΝ 

4 Διόρθωση σφάλματος στην 2/42900/0004/ 
31.05.2018 απόφαση του Υπουργού Οικονομι¬ 
κών, με θέμα: «Καθιέρωση υπερωριακής εργασίας 
υπαλλήλων της Μονάδας Αποκρατικοποιήσεων, 
Διαχείρισης Κινητών Αξιών και Επιχειρησιακού 
Σχεδιασμού, της Γενικής Γραμματείας Οικονομικής 
Πολιτικής του Υπουργείου Οικονομικών», η οποία 
δημοσιεύθηκε στο ΦΕΚ 2126/τ.Β708.06.2018. 

ΑΠΟΦΑΣΕΙΣ 

Αριθμ. 39441 _ (1) 

Καθιέρωση εργασίας πέραν από τις ώρες υπο¬ 
χρεωτικής απασχόλησης σε υπαλλήλους του Ελε¬ 
γκτικού Συνεδρίου. 

Ο ΥΠΟΥΡΓΟΣ ΔΙΚΑΙΟΣΥΝΗΣ, 

ΔΙΑΦΑΝΕΙΑΣ ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1) Τις διατάξεις: 

α.Του άρθρου 20 του ν. 4354/2015 «Διαχείριση των μη 
εξυπηρετούμενων δανείων, μισθολογικές ρυθμίσεις και 
άλλες επείγουσες διατάξεις εφαρμογής της συμφωνίας 
δημοσιονομικών στόχων και διαρθρωτικών μεταρρυθ¬ 
μίσεων» (ΦΕΚ Α', 176). 


β. Του π.δ/τος 63/2005 «Κωδικοποίηση της νομοθε¬ 
σίας για την Κυβέρνηση και τα κυβερνητικά όργανα» 
(ΦΕΚ Α', 98). 

2) Την υπ' αριθμ. 22631/17-04-2018 απόφαση του 
Υπουργού Δικαιοσύνης, Διαφάνειας και Ανθρωπίνων 
Δικαιωμάτων «Μεταβίβαση δικαιώματος υπογραφής...» 
(ΦΕΚ Β', 1450). 

3) Την υπ'αριθμ. 91972/20-12-2017 απόφαση κατα¬ 
νομής πιστώσεων του Προϋπολογισμού οικονομικού 
έτους 2018 σε επιμέρους Κωδικούς Αριθμούς Εξόδων. 

4) Το γεγονός ότι από την απόφαση αυτή προκαλείται 
δαπάνη ύψους 375.000,00 ευρώ περίπου σε βάρος του 
Κρατικού Προϋπολογισμού, οικονομικού έτους 2018, η 
οποία θα καλυφθεί από τις εγγεγραμμένες πιστώσεις του 
Ειδικού Φορέα 1 7-220, ΚΑΕ 0511. 

5) Την με αριθμ. 39409/11 -06-2018 απόφαση ανάλη¬ 
ψης υποχρέωσης (α/α ΓΔΟΥ 55286) με την οποία δεσμεύ¬ 
τηκε πίστωση ποσού 375.000,00 €, αποφασίζουμε: 

Εγκρίνουμε την καθιέρωση απογευματινής υπερωρι- 
ακής εργασίας σε εξακόσιους πενήντα (650) (κατ' εκτί¬ 
μηση) υπαλλήλους του Ελεγκτικού Συνεδρίου για την 
κάλυψη επειγουσών υπηρεσιακών αναγκών και μέχρι 
εκατόν οκτώ (108) ώρες συνολικά σε έκαστο, έως τις 
15/10/2018. 

Οι έκτακτες υπηρεσιακές ανάγκες, προκύπτουν τόσο 
από την έλλειψη προσωπικού, όσο και από τις αυξημέ¬ 
νες αρμοδιότητες που προέκυψαν από: α) την επέκταση 
του κατασταλτικού ελέγχου σε όλους τους φορείς που 
χρηματοδοτούνται ή επιχορηγούνται από τον κρατικό 
προϋπολογισμό (άρθρα 81 και 82 του ν. 4055/2012), β) 
τον έλεγχο των εσόδων του Δημοσίου, των Οργανισμών 
Τοπικής Αυτοδιοίκησης (α' και β' βαθμού) και των λοι¬ 
πών νομικών προσώπων δημοσίου δικαίου (άρθρο 27 
ν. 3871/2010 και 277 ν. 3852/2010) και γ) τη διενέργεια 
στοχευμένων ελέγχων, κατά τη διάρκεια εκτέλεσης του 
προϋπολογισμού, σε τομείς υψηλού ελεγκτικού ενδια¬ 
φέροντος σύμφωνα με το ετήσιο ελεγκτικό πρόγραμμα, 
που εκπονεί η Ολομέλεια του Ελεγκτικού Συνεδρίου (άρ¬ 
θρο 40 ν. 4129/2013). 

Οι ανωτέρω υπάλληλοι δικαιούνται υπερωριακής απο¬ 
ζημίωσης, μόνο στην περίπτωση που δεν είναι δικαιού- 

χοι άλλης υπερωριακής αποζημίωσης από οποιονδήποτε 
φορέα για το ίδιο χρονικό διάστημα. Για τη συνδρομή 
ή όχι της προϋπόθεσης αυτής απαιτείται βεβαίωση του 
δικαιούχου με ευθύνη του οικείου Επιτρόπου. 

Στην ανωτέρω υπερωριακή εργασία μπορούν να μετέ¬ 
χουν και οι αποσπασμένοι στο Ελεγκτικό Συνέδριο υπάλ¬ 
ληλοι, εντός του ανωτέρω συνολικού αριθμού ωρών, που 
εγκρίνονται με την παρούσα απόφαση. 

Η κατανομή των ωρών, η συγκρότηση των συνεργείων 
και η περιγραφή των συγκεκριμένων εργασιών που θα 
πραγματοποιηθούν, θα γίνουν με ονομαστικές καταστά¬ 
σεις των οικείων Επιτρόπων. 

Με την ολοκλήρωση της υπερωριακής εργασίας, η 
εκτέλεση των προαναφερόμενων εργασιών θα βεβαιώ¬ 
νεται εγγράφως από τον Επίτροπο της κάθε Υπηρεσίας 
Επιτρόπου. 

Η απόφαση αυτή ισχύει από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουνίου 2018 

Με εντολή Υπουργού 

Ο Γενικός Γραμματέας 

ΔΗΜΗΤΡΙΟΣ ΠΑΠΑΣΠΥΡΟΥ 


Αριθμ. ΥΠΕΝ/ΔΔΥ/383 34/5811 (2) 

Σύσταση Συμβουλίου Επιλογής Προϊσταμένων 
(Σ.Ε.Π.) του Υπουργείου Περιβάλλοντος και Ενέρ¬ 
γειας (ΥΠΕΝ). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Τις διατάξεις: 

1. α.Του αρ. 86του ν. 3528/2007 (Α'26) «Κύρωση του 
Κώδικα Κατάστασης Δημοσίων Πολιτικών Διοικητικών 
Υπαλλήλων και Υπαλλήλων Ν.Π.Δ.Δ.», όπως ισχύει. 

β.Των άρθρων 13-15 του ν. 2690/1999 «Κύρωση του Κώ¬ 
δικα Διοικητικής Διαδικασίας και άλλες διατάξεις» (Α'45). 

γ. Του π.δ. 70/2015 (ΦΕΚ Α' 114) «Ανασύσταση των 
Υπουργείων.... Μετονομασία.... και Υπουργείου Παραγω¬ 
γικής Ανασυγκρότησης, Περιβάλλοντος και Ενέργειας σε 
Υπουργείο Περιβάλλοντος και Ενέργειας...... 

δ. Του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210). 

ε. Του π.δ. 132/2017 «Οργανισμός Υπουργείου Πε¬ 
ριβάλλοντος και Ενέργειας (ΥΠΕΝ)» (ΦΕΚ 160/Α7 
30.10.2017) (ΑΔΑ: ΩΑΗΛ4653Π8-Α1X). 

2. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Α. Συνιστάται στο Υπουργείο Περιβάλλοντος και 
Ενέργειας (ΥΠΕΝ), Συμβούλιο Επιλογής Προϊσταμένων 
(Σ.Ε.Π.), το οποίο είναι αρμόδιο α) για την επιλογή Προϊ¬ 
σταμένων Διεύθυνσης ή αντίστοιχου ή ενδιαμέσου (με¬ 
ταξύ Διεύθυνσης και Τμήματος) επιπέδου οργανικής 


μονάδας και β) για τη διεξαγωγή των δομημένων συνε¬ 
ντεύξεων του αρ. 85 του ν. 3528/2007, όπως ισχύει, για 
την επιλογή των ΠροϊσταμένωνΤμήματος ή αντίστοιχου 
επιπέδου οργανικής μονάδας. 

Το Συμβούλιο Επιλογής Προϊσταμένων είναι πενταμε¬ 
λές και αποτελείται από: 

1. Έναν (1) Γενικό Γραμματέα ή Αναπληρωτή Γενικό 
Γραμματέα του Υπουργείου Περιβάλλοντος και Ενέρ¬ 
γειας (ΥΠΕΝ). 

2. Έναν (1) προϊστάμενο Γενικής Διεύθυνσης του 
Υπουργείου Περιβάλλοντος και Ενέργειας (ΥΠΕΝ). 

3. Έναν (1) Νομικό Σύμβουλο ή Πάρεδρο του Νομικού 
Συμβουλίου του Κράτους. 

4. Δύο (2) μέλη του Α.Σ.Ε.Π. 

Τα ανωτέρω μέλη ορίζονται από ισάριθμους αναπλη¬ 
ρωτές, οι οποίοι πρέπει να έχουν την ίδια ιδιότητα με τα 
τακτικά μέλη. 

Β. Πρόεδρος του Σ.Ε.Π. ορίζεται ένα από τα δύο μέλη 
του Α.Σ.Ε.Π. 

Γ. Γραμματέας του Σ.Ε.Π. και ο νόμιμος αναπληρωτής 
του, ορίζεται υπάλληλος του Υπουργείου Περιβάλλοντος 
και Ενέργειας (ΥΠΕΝ), κατηγορίας ΠΕ με Α' βαθμό. 

Δ. Η θητεία των μελών του Σ.Ε.Π. είναι τριετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουνίου 2018 

Ο Υπουργός 

ΓΕΩΡΓΙΟΣ ΣΤΑΘΑΚΗΣ 


Αριθμ. 2231.3-2/45723 /2018 (3) 

Συμπλήρωση του Κανονισμού Εκπαίδευσης των 
Δημοσίων Σχολών Εμπορικού Ναυτικού Σωστι¬ 
κών και Πυροσβεστικών Μέσων (ΔΣΕΝ/ΣΠΜ). 

Ο ΥΠΟΥΡΓΟΣ 

ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

Ι.Τις διατάξεις: 

α) Του π.δ. 70/2015 «Ανασύσταση του Υπουργείου 
Ναυτιλίας και Αιγαίου και μετονομάστηκε σε Υπουργείο 
Ναυτιλίας και Νησιωτικής Πολιτικής» (Α' 114). 

β) Του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210). 

γ) Του εδαφίου β της παρ. 14 του άρθρου 15 του 
ν. 2743/1999 «Πλοία αναψυχής και άλλες διατάξεις» 
(Α' 211). 

δ) Του υπ'αριθμ. Β.Δ. 631/1972 «Περί οργανώσεως και 
λειτουργίας της Δημόσιας Σχολής Εμπορικού Ναυτικού 
Σωστικών και Πυροσβεστικών Μέσων» (Α' 180), όπως 
τροποποιήθηκε συμπληρώθηκε με το π.δ. 425/1988 
(Α' 196), το π.δ. 365/1992 (Α' 184), το π.δ. 377/1994 
(Α' 212) και το π.δ. 185/2002 (Α' 172). 

ε) Της υπουργικής απόφασης αριθμ. Μ 2115.13/ 
3/96/11.11.1996 «Κύρωση του Κανονισμού Εκπαί¬ 
δευσης των Δημοσίων Σχολών Εμπορικού Ναυτι¬ 
κού Σωστικών και Πυροσβεστικών Μέσων» (Β' 1081), 

όπως τροποποιήθηκε - συμπληρώθηκε με τις αρ. 
Μ 2115.13/2/97/20.1.1997 (Β' 86), Μ 2115.13/6/97/ 
19.9.1997 (Β'981), Μ 3615.5/01/07/29-06-2007 (Β' 1198), 
Μ 3615.5/02/13/27.09.2013 (Β' 2637) και 2231.3-2/ 
6146/2016/26-01 -2016 (Β'292) όμοιες υπουργικές απο¬ 
φάσεις. 

στ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του π.δ. 63/2005 (Α' 98), όπως τρο¬ 
ποποιήθηκε και ισχύει. 

2. Το π.δ. 79/2012 «Αποδοχή τροποποιήσεων της Δι¬ 
εθνούς Σύμβασης «Για πρότυπα εκπαίδευσης, έκδοσης 
πιστοποιητικών και τήρησης φυλακών των ναυτικών, 
1978», η οποία κυρώθηκε με το ν. 1314/1983, όπως αυτή 
τροποποιήθηκε» (Α' 137). 

3. Το γεγονός ότι από την εφαρμογή της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού και του Κεφαλαίου Ναυτικής Εκπαί¬ 
δευσης (ΚΝΕ), αποφασίζουμε: 

1. Μετά το τέλος της παραγράφου 6 του άρθρου 9 της 
αριθμ. Μ 2115.13/3/96/11.11.1996 απόφασης (Β' 1081), 
όπως τροποποιήθηκε και ισχύει και στο τελευταίο εδά¬ 
φιο της παρ. 6 προστίθεται η ακόλουθη φράση: 

«καθώς επίσης και για Αρχιπλοιάρχους και Αρχιμηχα¬ 
νικούς Εμπορικού Ναυτικού ασφαλισμένους στο Ν.Α.Τ., 
καθώς και για Αξιωματικούς Ε.Ν. Α'τάξης ασφαλισμέ¬ 
νους στο Ν.Α.Τ., οι οποίοι είναι μέλη συνδικαλιστικών 
οργάνων.» 

2. Η ισχύς της παρούσης απόφασης αρχίζει από τη 
δημοσίευσή της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 19 Ιουνίου 2018 
Ο Υπουργός 

ΠΑΝΑΓΙΩΤΗΣ ΚΟΥΡΟΥΜΠΛΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στην 2/42900/0004/31.05.2018 απόφαση του Υπουργού 
Οικονομικών, με θέμα: «Καθιέρωση υπερωριακής εργασίας 
υπαλλήλων της Μονάδας Αποκρατικοποιήσεων, Διαχείρι¬ 
σης Κινητών Αξιών και Επιχειρησιακού Σχεδιασμού, της 
Γενικής Γραμματείας Οικονομικής Πολιτικής του Υπουργεί¬ 
ου Οικονομικών», η οποία δημοσιεύθηκε στο ΦΕΚ 2126/ 
τ.Β'/08.06.2018, γίνεται στη σελίδα 22840 η εξής διόρθωση: 
το εσφαλμένο: 

«Με εντολή Υπουργού 

Η Γενική Γραμματέας Δημόσιας Περιουσίας 

Ε. ΠΑΠΑΔΟΠΟΥΛΟΥ», 
στο ορθό: 

«Με εντολή Υπουργού 

Η Γενική Γραμματέας Οικονομικής Πολιτικής 

Ε. ΠΑΠΑΔΟΠΟΥΛΟΥ», 

(Από το Υπουργείο Οικονομικών) 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ1.9Τ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςΓ. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθόπιβςΐθΓ.θΐ^θΙ.ςΓ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στοΤμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςιΐ'). Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το ΕθνικόΤυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.θΐ·^ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: ΓιβΙράβςΚ.ε^θΙ.ςμ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178 -180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΓΤ135ϊ6Ι , .€ϊ@6ϊ.ε|Γ 

Πληροφορίες για γενικό πρωτόκολλο 
και αλληλογραφία: 9ΐ'3ηιηΐ3ΐ6Ϊ3@6ΐ.9ΐ' 

Ωράριο για το κοινό: Δευτέρα ως Παρασκευή: 8:00 -13:30 


για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 





























